ΓΡΑΠΤΗ ΕΡΩΤΗΣΗ E-0454/00

υποβολή: Karin Jns (PSE) προς την Επιτροπή

(24 Φεβρουαρίου 2000)

Θέμα: Ειδική προειδοποίηση στην Αυστρία για αλατισμένα προϊόντα γάδου και καπνιστό σολομό στο πλαίσιο του συστήματος ταχείας ειδοποίησης για τα τρόφιμα (οδηγία 92/59/ΕΟΚ)

Από τον Φεβρουάριο του 1998 η αυστριακή καγκελαρία απηύθυνε επανειλλημένως προειδοποιήσεις στο κοινό για την κατανάλωση αλατισμένων προϊόντων γάδου και καπνιστό σολομό μ.ά. από τη Γερμανία. Το σύστημα ταχείας ειδοποίησης εφαρμόζεται όταν οι αυστριακέςπηρεσίες ελέγχου των τροφίμων διαπιστώσουν θετική απόδειξη ύπαρξης λιστέριας μονοκυτταρογόνου σε δείγματα 25 γραμμαρίων και κρίνουν τα προϊόντα επικίνδυνα για τηνγεία (σύμφωνα με την § 8 του σχετικού νόμου LIT A LMG του 1975). Σε άλλα κράτη μέλη (π.χ. Γαλλία, Γερμανία) δεν επαρκεί η απόδειξη αυτή για την απομάκρυνση των συγκεκριμένων προϊόντων από την αγορά. Οι προειδοποιήσεις αυτές διαδίδονται στο πλαίσιο του κοινοτικού συστήματος ταχείας ανταλλαγής πληροφοριών για τα τρόφιμα και έχουν σημαντικές οικονομικές συνέπειες για τουςπεύθυνους παραγωγούς οι οποίοι θα πρέπει ενδεχομένως να αποφασίσουν εάν επιθυμούν να αποφύγουν την αυστριακή αγορά ή εάν θα διακινδυνεύσουν κακή φήμη σε ολόκληρη την αγορά της ΕΕ, αν και η επικινδυνότητα των τροφίμων καθορίζεται αποκλειστικά σύμφωνα με τα αυστριακά κριτήρια.

1. Πώς εκτιμά η Επιτροπή (π.χ. το σώμα εμπειρογνωμόνων για τα ζωικά τρόφιμα πρώην κτηνιατρική επιτροπή) τους κινδύνους για τηνγεία που προκύπτουν από τη λιστέρια μονοκυτταρογόνο;

2. Θεωρεί η Επιτροπή αποδεκτό το ότι στα κράτη μέληφίστανται διαφορετικά κριτήρια αξιολόγησης σε ό,τι αφορά τους κινδύνους από τη λιστέρια μονοκυτταρογόνο, γεγονός που οδηγεί σε στρεβλώσεις του ανταγωνισμού και επηρεάζει την ομαλή λειτουργία της εσωτερικής αγοράς;

3. Ποιά μέτρα προτίθεται να λάβει η Επιτροπή για να διασφαλίσει ότι στο μέλλον θα ισχύουν ενιαία κριτήρια αξιολόγησης των κινδύνων;

Απάντηση του κ. Byrne εξ ονόματος της Επιτροπής

(25 Απριλίου 2000)

1. 300-600 περιπτώσεις λιστερίασης καταγράφονται ετησίως στην Κοινότητα. Η αναλογία κρουσμάτων τροφικών λοιμώξεων είναι άγνωστη, αλλά τα τρόφιμα έχουν σαφώς αναγνωρισθεί ως πρωτογενής πηγή της μόλυνσης. Σημαντικός αριθμός λοιμώξεων από λιστερία είναι η πιθανώς θανατηφόρα συνέπεια ειδικότερα σε επιρρεπείς κατηγορίες του πληθυσμού.

Η Επιτροπή θεωρεί τα κρούσματα της λιστερίασης ως πολύ σοβαρά και ζήτησε το 1999 να λάβει γνώμη από την επιστημονική επιτροπή σχετικά με τα κτηνοτροφικά μέτρα που αφορούν τη δημόσιαγεία. Η επιτροπή, από την οποία ζητήθηκε να εκτιμήσει τον κίνδυνο για τηνγεία από την παρουσία της Listeria monocytogenes σε διάφορα επίπεδα σε έτοιμα φαγητά διατύπωσε γνώμη στις 23 Σεπτεμβρίου 1999. Η εν λόγω γνώμη είναι διαθέσιμη, επί παραδείγματι στην ηλεκτρονική διεύθυνση της Γενικής Διεύθυνσης για την Υγεία και την Προστασία των Καταναλωτών.

Αριθμός συμπερασμάτων και συστάσεων περιλαμβάνονται στην επιστημονική γνώμη. Σύμφωνα με τα διαθέσιμα επιδημιολογικά στοιχεία φαίνεται ότι η παρουσία της Listeria monocytogenes στα τρόφιμα αντιπροσωπεύει πολύ χαμηλό κίνδυνο για όλες τις ομάδες πληθυσμού όταν η συγκέντρωσή της είναι κάτω από 100 cfu/g. Ωστόσο, αβεβαιότητες παραμένουν διότι το ανωτέρω όριο δεν βασίζεται σε τύπους δόσης-απόκρισης και τα πρότυπα κατανάλωσης για ανάλογα τρόφιμα δεν είναι άμεσα διαθέσιμα.

2. Δενπάρχουν μικροβιολογικά πρότυπα για τη Listeria monocytogenes στην κοινοτική νομοθεσία περί τροφίμων, εκτός από αυτά για γαλακτοκομικά προϊόντα σε στάδιο αποστολής από τις εγκαταστάσεις παραγωγής (οδηγία του Συμβουλίού 92/46/ΕΟΚ). Στα προϊόντα αυτά, το επίπεδο απουσίας είναι είτε 1 γρ. είτε 25 γρ. ανάλογα με τον τύπο των προϊόντων. Λόγω της απουσίας εναρμονισμένων κριτηρίων εναπόκειται στα κράτη μέλη να κοινοποιήσουν στα άλλα τις ενέργειες που αναλαμβάνουν ή που προτίθενται να αναλάβουν όταν θεωρούν ότι αντιμετωπίζουν απειλή βάσει της εθνικής τους νομοθεσίας.

3. Η Επιτροπή εξετάζει την ανωτέρω επιστημονική γνώμη με σκοπό τη λήψη πρωτοβουλίας για την ενίσχυση της ασφάλειας των καταναλωτών. Σχεδιάζεται ναιοθετηθεί πρόταση το τρέχον έτος. Πρέπει όμως να σημειωθεί ότι την αρχική ευθύνη για την ασφάλεια της παραγωγής τροφίμων έχουν οι παραγωγοί τροφίμων.

Περαιτέρω, η νομοθεσία στον κτηνιατρικό τομέα και στον τομέα των τροφίμων θα αντιμετωπίσει ριζικές αλλαγές κατά τη διάρκεια των επόμενων ετών, όπωςπογραμμίζεται στο Λευκό Βιβλίο για την ασφάλεια των τροφίμων, που έχει εγκριθεί από την Επιτροπή στις 12 Ιανουαρίου 2000(1). Αξίζει να σημειωθεί και αυξανόμενη ανάγκη για τη διεξαγωγή ανάλυσης κινδύνων επί επιστημονικής βάσης. Με βάση το περιεχόμενο του Λευκού Βιβλίου, η Επιτροπή θα προτείνει διαδικασία καθορισμού των μικροβιολογικών προτύπων και, όπου κρίνει απαραίτητο και μετά την ανάλυση κινδύνων, ανώτατα όρια ανεπιθύμητων μικροοργανισμών στα τρόφιμα.

(1) COM(1999)719.